Indsendt af Jan Birch

Her er et lille oplæg fra mig til mødet d. 28.8.

I Danmark har vi igennem mange år levet med den politiske tradition for at lave lappeløsninger. Der er ikke gået all in og lavet årsagsanalyser som kunne tilrette livet for borgerne efter disse opdagelser, i ønsket om at skabe et liv for borgerne ud fra den tese, at vi skal kunne nyde og have de bedste rammer for et værdigt liv. I Alternativet arbejder vi på at skabe en ny venlig politisk revolution der søger årsagsanalyser frem for symptomlovgivning.

Kodeordene der nævnes oftest er vækst og vokseværk. I Alternativet er udfordringen ikke kun at søge materiel vækst men opgradere tankerne om humanistisk vækst, for at nå det gode liv og fællesskab i en bæredygtig udvikling for fremtiden.

Mit kernepunkt i disse tanker er vores boligkultur. Her føler jeg vi kan gøre det meget bedre.

I Aarhus har vi haft Uni siden 1928, men ikke prioriteret de unge studerendes boligforhold. Prisudviklingen på lejeboliger er uacceptabel. Størstedelen af deres SU går til boligudlejere, og for kommunen og staten går en stor del af deres støtter direkte til ganske få boligudlejere.

Generelt er det også min opfattelse nye boligformer ikke prioriteres ud fra borgernes ønsker og behov. Virksomheder og industriers ønsker tilgodeses i al for stor udstrækning. Dette fremgår tydeligt af nybyggeriet i Aarhus de sidste 10 år.

Et andet diskutabelt punkt som afledes af nye tanker om vores boligkultur er vores trafikkultur.

Det er min opfattelse at vores nuværende boligstruktur også er årsag til grundlæggende mistrivsel for de mindrebemidlede borgerne, og ikke mindst de studerende i byen.